
PARLAMENTUL ROMÂNIEI
Camera  Deputaţilor

Comisia pentru industrii si servicii

Plx.135/2014                                                                                                    Bucureşti 09.04.2014                                                                               
                                                                                                                             Nr.4c-3/109/2014
AVIZ                                                               
asupra propunerii legislative privind îmbunătăţirea structurii 
rezervelor internaţionale ale României

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru dezbatere şi avizare cu propunerea legislativă privind îmbunătăţirea structurii rezervelor internaţionale ale României transmisă cu adresa nr. Pl x.135 din 25 martie 2014 şi înregistrată la comisie cu nr.4c-3/109 din  26 martie 2014.

Avizul comisiei urmează să fie transmis Comisiei juridice, de disciplină şi imunităţi şi Comisiei pentru buget, finanţe şi bănci care sunt sesizate în fond.


Senatul în calitate de primă Cameră sesizată, a respins această iniţiativă legislativă  în şedinţa din 18  martie 2014.


Propunerea legislativă are ca obiect de reglementare îmbunătăţirea structurii rezervelor internaţionale ale României, prin achiziţionarea, de către Banca Naţională a României  de aur furnizat de Compania Naţională a Cuprului, Aurului şi Fierului “MINVEST“ S.A. prin exploatarea zăcămintelor auro-argintifere de la Roşia Montană şi din alte zăcăminte auro-argintifere din România. Totodată se propune reorganizarea Companiei Naţionale a Cuprului, Aurului şi Fierului “MINVEST“ S.A. într-o regie naţională ce va exploata resursele naţionale, cu tehnologii nepoluante şi fără a afecta patrimoniul cultural şi istoric al zonelor implicate în exploatare.

Consiliul Legislativ, a avizat favorabil propunerea legislativă, cu unele observaţii şi propuneri, aviz transmis cu adresa nr. 1160 din 23 octombrie  2013.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  08.04.2014.       
La dezbateri a participat domnul Secretar de Stat Albulescu Mihai de la Ministerul Economiei, care prin exprimarea punctului de vedere al Guvernulu nu susţine iniţiativa legislativă.                                                                                     

Faţă de cele de mai sus şi în urma dezbaterilor, membrii comisiei au hotărât, cu majoritate de voturi, să avizeze negativ iniţiativa lagislativă.
Prin obiectul de reglementare şi conţinutul său, proiectul de lege face parte din categoria legilor organice.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
PREŞEDINTE,

Iulian Iancu
         Consilier parlamentar

             Viorica Petraşcu 

